open-index/open-wikipedia-markdown huggingface dataset:
Sungai Engkasan

**Sungai Engkasan** () ialah sebatang sungai di Daerah Selangau, dalam negeri Sarawak, Malaysia. Sungai ini terletak di dalam zon pentadbiran Bahagian Sibu dan juga merupakan cabang sungai kepada Sungai Selangau. Ia terletak kira-kira  ke arah timur dari ibu negara Malaysia, Kuala Lumpur.

## Sejarah
Sungei Engkasan merupakan ejaan lapuk bahasa Melayu bagi sungai ini iaitu Sungai Engkasan yang digunakan sebelum tahun 1972. Nama sungai ini pertama kali dipaparkan dalam peta terbitan *Directorate of Overseas Surveys Great Britain* dan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Sarawak & Sabah 1:50,000* siri T735 yang diterbitkan pada tahun 1960-an. Sungai Engkasan dimasukkan ke dalam pangkatan data geografi GeoNames pada 10 Februari 1994, dengan pengenal pasti dalam GeoNames iaitu 1775537.

## Bentuk fizikal
Sungai Engkasan berpunca di kawasan perhutanan sekunder yang berbukit di dalam Hutan Simpan Selangau di Daerah Selangau, Sarawak. Punca bagi Sungai Engkasan terletak di Bukit Karah, kira-kira dua kilometer ke arah selatan-barat daya dari Ladang Hijau Sarawak. Sungai ini mengalir ke arah timur laut dahulu, kemudian berkelok ke barat laut dan diikuti dengan ke arah barat daya untuk menghampiri muaranya di Sungai Selangau. Sungai ini akan bercamtum dengan Sungai Selangau, iaitu anak sungai kepada Batang Mukah sebagai penamat Sungai Engkasan. Muara bagi Sungai Engkasan terletak sangat hampir dengan Rumah Umbai dan Rumah Antalai, Daerah Selangau. 

Sungai Engkasan mengalir sepanjang kira-kira  daripada hulu sungai sehingga hilir sungainya. Punca bagi Sungai Engkasan terletak di ketinggian di antara  dari atas paras laut tidak jauh daripada puncak bagi Bukit Karah manakala muara sungai bagi Sungai Engkasan pula terletak di ketinggian di antara  dari atas paras laut.

## Bentuk lembangan
Sungai Engkasan merupakan sebahagian daripada sistem lembangan Batang Mukah yang terletak di dalam Bahagian Sibu. Sungai Engkasan juga merupakan anak sungai kepada Sungai Selangau yang mengalir ke Batang Mukah. Kedudukan sungai ini terletak di antara Nanga Selangau (Kuala Selangau) dan Sungai Ensurai. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Engkasan. Kawasan lembah Sungai Engkasan dilitupi dengan kawasan perhutanan. Kawasan petempatan manusia yang berekatan dengan Sungai Engkasan ialah Rumah Umban dan Rumah Antalai, yang hanya beberapa meter sahaja dari muara Sungai Engkasan.

### Anak sungai
Dalam peta topografi siri DNMM5201 yang diterbitkan oleh Jabatan Ukur dan Pemetaan Malaysia (JUPEM), terdapat sepuluh sungai yang bermuara di Sungai Engkasan. Kesemua sungai yang bermuara di Sungai Engkasan ialah tidak bernama. Tujuh batang sungai yang bermuara di Sungai Engkasan bermuara di tebing kiri sungai manakala selebihnya iaitu tiga batang sungai lagi bermuara di tebing kanan Sungai Engkasan. 

## Lihat juga
* Sungai Ensurai, anak sungai Sungai Selangau berikutnya menuju ke hulu sungai

## Rujukan
Geografi Emiriah Arab Bersatu

Emiriah Arab Bersatu terletak di Timur Tengah dan Asia Barat Daya, bersempadan dengan Teluk Oman dan Teluk Parsi, antara Oman dan Arab Saudi; ia berada di lokasi strategik di sepanjang pendekatan utara ke Selat Hormuz, titik transit penting untuk minyak mentah dunia. UAE terletak di antara 22°50′ dan 26° latitud utara dan antara 51° dan 56°25′ bujur timur. Ia berkongsi sempadan sepanjang  dengan Qatar di barat laut, sempadan  dengan Arab Saudi di barat, selatan dan tenggara, dan sempadan  dengan Oman di tenggara dan timur laut.

Sempadan darat dengan Qatar di kawasan Khawr al Udayd adalah punca pertikaian yang berpanjangan (sebenarnya, sama ada ia berkongsi sempadan darat dengan Qatar adalah dalam pertikaian). Jumlah kawasan UAE adalah kira-kira . Saiz sebenar negara tidak diketahui kerana tuntutan yang dipertikaikan ke atas beberapa pulau di Teluk Parsi, kerana kekurangan maklumat tepat tentang saiz kebanyakan pulau ini, dan kerana kebanyakan sempadan daratnya, terutamanya dengan Arab Saudi, kekal tidak bersempadan. Emiriah terbesar, Abu Dhabi, menyumbang 87 peratus daripada jumlah kawasan UAE (). Emiriah terkecil, Ajman, merangkumi hanya .

## Rujukan

## Pautan luar
Mohd Asna Amin

**Mohd Asna bin Amin** merupakan seorang ahli politik Malaysia yang telah berkhidmat sebagai Timbalan Yang di-Pertua Dewan Undangan Negeri Negeri Sembilan sejak Ogos 2025 dan Ahli Dewan Undangan Negeri Sembilan bagi Lenggeng sejak Ogos 2023. Beliau ialah ahli dan Naib Ketua Bahagian Seremban bagi Pertubuhan Kebangsaan Melayu Bersatu (UMNO), sebuah parti komponen Barisan Nasional (BN).

## Keputusan pilihan raya

## Anugerah
* :
**  Darjah Pangkuan Seri Melaka Kelas Kedua (D.P.S.M.) – **Datuk** (2023)

## Rujukan
Sungai Irawati

**Sungai Irawati** (, bahasa Inggeris: ***Irrawaddy*** atau ***Ayeyarwady***) merupakan sungai di Myanmar yang mengalir dari arah utara ke selatan dengan panjang 2,293&nbsp;km.

Sungai ini merupakan yang sungai terpenting di Myanmar, dalam bidang ekonomi. Sungai Irawati berpunca di Tibet, China dan Negeri Kanchin () dan megalir menuju muara sungai di Laut Andaman di Wilayah Ayeyarwady, Myanmar dengan luas lembangan sungai sekitar .

## Rujukan

## Pautan luar

* Irrawaddy Flotilla Company 
* NASA Earth Observatory
Kebudayaan Emiriah Arab Bersatu

**Kebudayaan [[Emiriah Arab Bersatu]]** ialah sebahagian daripada budaya Arab Timur. Penduduk sejarahnya ialah komuniti suku kecil yang berubah dengan kedatangan kemasukan warga asing pada pertengahan abad ke-20. Budaya Emirati ialah gabungan budaya Arab, Islam dan Parsi, dengan pengaruh daripada budaya Afrika Timur dan Benua Kecil India. Islam mempunyai pengaruh yang ketara terhadap seni bina, muzik, pakaian, masakan, dan gaya hidup tempatan.

Di Emiriah Arab Bersatu, bandar Al Ain di Emirat Abu Dhabi ialah Tapak Warisan Dunia UNESCO. Emirat Sharjah dinamakan "Ibukota Budaya Dunia Arab" oleh UNESCO pada tahun 1998 dan "Ibukota Kebudayaan Islam untuk 2014" oleh OIC.

## Rujukan

## Pautan luar
Plumbum(II) sulfat

**Plumbum(II) sulfat** (PbSO4) ialah pepejal putih, yang kelihatan putih dalam bentuk mikrohablur.

Ia sering dilihat pada plat/elektrod bateri kereta kerana ia terbentuk apabila bateri dinyahcas (apabila bateri dicas semula, maka sulfat plumbum ditukar kembali kepada plumbum logam dan asid sulfurik pada terminal negatif atau plumbum dioksida dan asid sulfurik pada terminal positif). Plumbum sulfat kurang larut dalam air.

## Struktur
Anglesit (plumbum(II) sulfat) menggunakan struktur kristal ortorombus yang sama seperti selestit (strontium sulfat) dan barit (barium sulfat). Ketiga-tiga struktur mineral berada dalam kumpulan ruang ''Pbnm'' (nombor 62). Setiap ion plumbum(II) dikelilingi oleh 12 atom oksigen daripada 7 ion sulfat, membentuk polihedron PbO12. Jarak plumbum-oksigen berkisar antara 2.612 Å hingga 3.267 Å dan jarak purata ialah 2.865 Å.

## Pembuatan
Plumbum(II) sulfat disediakan dengan merawat plumbum oksida, hidroksida atau karbonat dengan asid sulfurik hangat atau dengan merawat garam plumbum larut dengan asid sulfurik.

Sebagai alternatif, ia boleh dibuat dengan interaksi larutan plumbum nitrat dan natrium sulfat.

## Toksikologi
Plumbum sulfat adalah toksik melalui penyedutan, pengambilan dan sentuhan kulit. Ia adalah racun terkumpul, dan pendedahan berulang boleh menyebabkan anemia, kerosakan buah pinggang, kerosakan penglihatan atau kerosakan pada sistem saraf pusat (terutamanya pada kanak-kanak). Ia juga menghakis; sentuhan dengan mata boleh menyebabkan kerengsaan teruk atau melecur. Nilai had ambang biasa ialah 0.15 mg/m3.

## Mineral
Anglesit, mineral semula jadi PbSO4, terbit sebagai hasil pengoksidaan bijih sulfida plumbum primer.

## Plumbum sulfat hidrogen dan bes
Sebilangan plumbum sulfat bes diketahui: PbSO4·PbO; PbSO4·2PbO; PbSO4·3PbO; PbSO4·4PbO. Ia digunakan dalam pembuatan pes aktif bateri asid plumbum. Mineral yang berkaitan ialah ledhilit, 2PbCO3·PbSO4·Pb(OH)2.

Pada kepekatan tinggi asid sulfurik (>80%), plumbum hidrogensulfat, Pb(HSO4)2, terbentuk.

## Sifat kimia
Plumbum(II) sulfat boleh dilarutkan dalam HNO3, HCl, H2SO4 pekat yang menghasilkan garam berasid atau sebatian kompleks, dan dalam alkali pekat memberikan kompleks tetrahidroksidoplumbat(II) [Pb(OH)4]2− larut.

: PbSO4 (p) + H2SO4 (c) ⇌ Pb(HSO4)2 (ak)

: PbSO4 (s) + 4NaOH (ak) → Na2[Pb(OH)4] (ak) + Na2SO4 (ak)

Plumbum(II) sulfat terurai apabila dipanaskan melebihi 1000 °C:

: PbSO4 (p) → PbO (p) + SO3 (g)

## Rujukan
Bencana bunga api Sungai Kolok

**Bencana bunga api Sungai Kolok** ialah sebuah insiden letupan di sebuah gudang bunga api di Sungai Kolok, Thailand pada  29 Julai 2023, membunuh paling kurang 12 orang, dan mencederakan sekurang-kurangnya 118 orang lagi, dengan paling kurang 200 rumah dan bangunan perniagaan musnah.

## Rujukan
Bukan Cinta Sempurna

***Bukan Cinta Sempurna*** ialah sebuah siri drama televisyen Malaysia 2023 arahan Azri Izhar dan MP Roslin MD Sharif. Drama ini dibintangi oleh Ayda Jebat, Fadlan Hazim dan Amar Baharin. Siri drama ini memulakan tayangan perdana di Slot Tiara, Astro Ria bermula 31 Julai 2023 menggantikan *[[Hijrah Jannah]]*. 

Siri ini diadaptasi daripada siri drama Colombia **Cafe Con Aroma** terbitan RCN Television.

## Sinopsis
Qistina (Ayad Jebat), pekerja ladang yang berhadapan dengan pelbagai cabaran bersama ibunya setelah dia jatuh cinta dengan Luqman (Fadlan Hazim), anak kepada Tuan Budi, pemilik ladang tersebut. Namun percintaan mereka dipenuhi onak duri lantaran kematian Tuan Budi apabila hubungan mereka dihujani fitnah oleh Aniq dan keluarga Luqman. Nasib Qistina menjadi lebih tragis apabila dia ditinggalkan dalam keadaan hamil oleh Luqman yang sudah terkesan dengan fitnah, memaksa Qistina untuk keluar dan membina kehidupan sendiri. 

## Pelakon

### Pelakon Utama
* Fadlan Hazim sebagai Luqman
* Ayda Jebat sebagai Qistina
* Amar Baharin sebagai Ziyan

### Pelakon Pembantu
* Shah Iskandar sebagai Aniq
* Ziela Jalil sebagai Sahara
* Emelda Rosmila sebagai Herni
* Husna Mustaffa sebagai Hajar
* Neera Azizi sebagai Marina
* Hanna Aqeela sebagai Amanda
* Alif Hadi sebagai Benjamin
* Saidah Kamarudin sebagai Nadia
* Qistina Khaled sebagai Diana
* Danial Dashuki sebagai Aiman
* RJ Helmy sebagai Abu
* Farra Zainuddin sebagai Zai
* Nick Naim sebagai Omar
* Adam Malek sebagai Hadi
* Syahir Shafein sebagai Badrul
* Airil Hafiz sebagai Harun
* Watie Sadali sebagai Rozie
* Azhar Amir sebagai Nik
* Syaffiq Sahli sebagai Kamal
* Yasmin Hani sebagai Aleetha
* Lan Siro sebagai Nazri
* Shahidan Izwan sebagai Rafael Matin

### Penampilan khas
* Shah Rezza sebagai Tuan Budi

## Episod

## Rujukan
Sungai Kelantung

**Sungai Kelantung** (; ataupun dikenali sebagai **Sungai Kelanlung**) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira  ke arah barat ibu negara Malaysia, Kuala Lumpur. Sungai Kelantung juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang.

## Sejarah
Sungai Kelantung telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1966. Sungai Kelantung juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lemabar *Mela* dengan nombor lembar AZ42.

## Ciri-ciri fizikal
Sungai Kelantung berpunca daripada kawasan perhutanan primer di bukit tanpa nama. Sungai ini bakal bercantum bersama Sungai Tekai sebagaimana ia penamat bagi Sungai Kelantung dan terus mengalir ke Sungai Tembeling.

Sungai Kelantung mengalir sepanjang kira-kira  daripada hulu sehingga hilir sungainya.

## Rujukan
Hotel butik

**Hotel butik** () ialah hotel inventori kecil yang didorong oleh reka bentuk bangunan asal dan selalunya terletak di kawasan tumpuan ramai. Kedudukan adalah fokus kedua untuk hotel ini kerana mereka menumpukan pada keaslian dan keperibadian. Mereka memanfaatkan keinginan untuk pengalaman yang indah oleh unsur-unsur seperti alam semula jadi dan persekitaran, masakan, sejarah, budaya dan komuniti tempatan, perkhidmatan dan kesejahteraan.

## Sejarah
Hotel butik mula muncul pada tahun 1980-an di bandar utama seperti London, New York dan San Francisco. Dua daripada hotel butik yang pertama dibuka pada tahun 1981: Hotel Blakes di Kensington Selatan, London (reka bentuk oleh Anouska Hempel) dan Bedford di Union Square, San Francisco (yang pertama dalam siri 34 buah hotel butik yang kini dikendalikan oleh Kumpulan Kimpton). Walaupun terdapat beberapa perdebatan sama ada ia hotel butik pertama, Morgans, yang diasaskan oleh Ian Schrager dan Steve Rubell di New York City, adalah yang paling terkenal pada era itu; ia bermula pada tahun 1984. Pengusaha hotel butik San Francisco & Los Angeles, Paul Ruffino, Charles Mosser & Chip Connely terlibat dalam perdebatan Pantai Timur/Pantai Barat mengenai siapa yang mencipta frasa itu. Ramai yang telah membuat tuntutan tersebut.

Rangkaian hotel antarabangsa kemudiannya mula menubuhkan sub-jenama butik mewah untuk memanfaatkan pertumbuhan sektor ini. Baru-baru ini, rangkaian hotel utama telah mula memperkenalkan jenama lembut; persatuan jenama lembut membolehkan pemilik hotel bebas mendapat manfaat daripada kepakaran mereka, penarikan semula jenama dan pengedaran sambil mengekalkan konsep, watak dan reka bentuk hotel. 

## Penerangan
Banyak hotel butik dilengkapi dengan cara yang bertema, bergaya dan/atau beraspirasi dengan konsep tersendiri, selalunya mencerminkan budaya dan kejiranan tempatan tempat penginapan hotel itu. Populariti konsep butik itu telah mendorong beberapa syarikat hotel berbilang negara cuba menguasai bahagian pasaran. Di Amerika Syarikat, Bandar Raya New York kekal sebagai pusat penting untuk hotel butik yang berkumpul di Manhattan. Sebilangan ahli industri perhotelan mengikuti trend pengguna awam "tanpa terlampaui gaya", dengan hotel butik mampu milik atau bajet dicipta di seluruh dunia. Hotel butik terdapat di London, BAndar Raya New York, Miami, New Orleans dan Los Angeles. Ia juga ditemui di destinasi peranginan dengan kemudahan eksotik seperti elektronik, spa, yoga dan kelas melukis.

## Rujukan
Sabrina Ahmad

## Sabrina Binti Ahmad

Datin **Sabrina Binti Ahmad** (; lahir 12 Mac 1978) merupakan Calon Dun Jitra, Kedah yang telah diumum oleh Pengerusi Pakatan Harapan Dato Seri Anwar Ibrahim PilihanRaya Negeri Kedah .. Datin Sabrina Ahmad merupakan  Ketua Wanita Pakatan Harapan Kedah, Ketua Wanita Parti Keadilan Rakyat Kedah dan Bendahari Wanita Parti Keadilan Rakyat Pusat.

### Kerjaya

* Pengarah Urusan DS PHARMA HERBS MANUFACTURING SDN.BHD.
* Pengarah Urusan DZR PHARMA SDN.BHD.
* Pengarah Urusan FEREENA BEAUTY & HEALTH SDN.BHD.
* Pengarah Urusan FEREENA MARKETING SDN.BHD.
* Pengarah Urusan KAFETERIA FR SDN.BHD.

### Taraf Pendidikan

* Diploma Perniagaan

### Penglibatan Politik

* Ketua Wanita  Pakatan Harapan Kedah
* Ketua Wanita Keadilan Kedah   
* Bendahari Wanita Keadilan Pusat.

## Rujukan
Galeri Rumah Lat

**Galeri Rumah Lat** ialah galeri seni yang terletak di Batu Gajah, Perak. Ia menempatkan hasil karya seni, memorabilia dan bahan-bahan berkaitan kartunis Malaysia, Lat.

## Sejarah

Idea untuk mewujudkan Galeri Rumah Lat datang daripada Sultan Perak, Sultan Nazrin Shah ketika baginda bergelar Raja Muda Perak. Menurut Lat, meskipun pembukaan galeri ini mengambil masa yang begitu panjang walaupun sudah siap dibina namun ia sesuatu yang amat membanggakan. Beliau berkata kepada pemberita: "Perancangan untuk membuka galeri ini sudah lama. Sejak Duli Yang Maha Mulia, Sultan Perak menjadi Raja Muda lagi. Sewaktu itu, baginda mengatakan elok buat galeri untuk simpan semua lukisan-lukisan di kawasan Ipoh. Baginda juga ada menyebut beberapa kawasan seperti di Meru, jadi masa itu saya mulalah bekerjasama dengan pihak kerajaan negeri untuk menyediakan sebuah galeri komik dan kartun untuk masyarakat di Perak dan di Malaysia,".

Galeri ini pada asalnya dijadualkan untuk dibuka pada Julai 2020, namun ditangguhkan sehingga hujung 2020 berikutan pandemik COVID-19 di Malaysia. Ia telah dihebahkan pada April 2021 bahawa galeri ini dijadualkan untuk dibuka pada Julai 2021, menurut Lat selepas dimaklumkan oleh Muzium Perak, namun ia ditangguhkan sekali lagi.

Kos pembangunan Galeri Rumah Lat dibiayai sepenuhnya oleh Kementerian Pelancongan, Seni dan Budaya Malaysia dengan kos pembinaan berjumlah RM3.81 juta dan siap sepenuhnya pada Januari 2022. Galeri ini dirasmikan oleh Sultan Perak, Sultan Nazrin Shah pada 8 Julai 2023 dan dibuka kepada umum sehari kemudian.

## Pameran dan tarikan
Galeri Rumah Lat terdiri daripada dua komponen iaitu Galeri Lat dan Rumah Lat. Galeri Lat menempatkan ruang pameran karya Lat, koleksi lukisan terpilih karikaturnya sejak dari 1963 serta biografi beliau selain ruang mengadakan bengkel seni lukis kartun. Terdapat juga ruangan pameran, kedai cenderahati, kafe, taman karya Lat dan ruangan pejabat serta ruangan audiovisual.

Manakala Rumah Lat pula merupakan rumah Melayu berbumbung lima atau rumah limas potongan Perak yang dibina menggunakan kaedah tradisional. Antara komponen di Rumah Lat ialah perabot, kelengkapan rumah bahagian anjung, rumah ibu dan dapur, hiasan dalaman dan kelengkapan dapur.

## Waktu operasi
Galeri ini dibuka pada setiap Selasa sehingga Jumaat dari jam 10 pagi sehingga 4 petang dan ditutup pada Isnin.

Menurut Lat, sejak pembukaan rasminya pada 8 Julai, Galeri Rumah Lat dibuka secara percuma kepada pengunjung sehingga September 2023. Menurut beliau lagi, beliau berharap galerinya menawarkan harga tiket masuk berpatutan kepada pengunjung yang hadir.

## Rujukan

## Pautan luar
*
Tengku Muhammad Johan Petra

Yang Mulia **Tengku Muhammad Johan Petra bin Tengku Muhammad Fa-iz Petra** (diputerakan pada 17 Julai 2023) adalah putera sulung kepada mantan Tengku Mahkota Kelantan, Yang Amat Mulia Dr. Tengku Muhammad Fa-iz Petra ibni Almarhum Sultan Ismail Petra dan mantan Che Puan Mahkota Kelantan, Yang Berbahagia Che Puan Sofie Louise Johansson Petra. Beliau juga merupakan putera saudara kepada Sultan Kelantan, Sultan Muhammad V.

## Panggilan dan gelaran

* **17 Julai 2023 - kini** : *Yang Mulia* **Tengku Muhammad Johan Petra bin Tengku Muhammad Fa-iz Petra**

## Rujukan
Hafidzah Mustakim

YB Dr. **Hafidzah binti Mustakim** (lahir 1964) ialah ahli politik wanita Malaysia berketurunan Melayu. Beliau kini berkhidmat sebagai ADUN , Kelantan mewakili PH-AMANAH. Di peringkat parti beliau ialah Naib Ketua Wanita dan Ketua Wanita AMANAH Kelantan.

## Pendidikan
Beliau memulakan pendidikan awal di Sekolah Kebangsaan Tanjung Ayer Hitam, Pontian dan Sekolah Rendah St Agnes, Kota Kinabalu. Kemudian, beliau menyambung pelajaran di Sekolah Menengah Sains Muzaffar Shah, Melaka sehingga 1981 Seterusnya menamatkan pengajian menengah di Sekolah Tinggi Highett, Melbourne, Victoria pada 1982.

**Hafidzah binti Haji Mustakim** merupakan ahli politik dan doktor Malaysia yang telah berkhidmat sebagai Ahli Dewan Undangan Negeri Kelantan (ADUN) untuk Kota Lama sejak Ogos 2023. Beliau adalah ahli Parti Amanah Negara (AMANAH), parti komponen gabungan Pakatan Harapan (PH). Beliau ialah ADUN PH Kelantan pertama dalam sejarah negeri itu apabila memenangi kerusi Kota Lama pada pilihan raya negeri Kelantan 2023. Beliau juga pernah berkhidmat sebagai Naib Ketua Wanita I AMANAH sejak Disember 2023.

## Keputusan pilihan raya

## Rujukan
Yazan Al-Arab

**Yazan Mousa Mahmoud Abu Al-Arab** (; lahir 31 Januari 1996) ialah pemain bola sepak Jordan yang bermain sebagai bek tengah untuk kelab Liga 1 K FC Seoul dan pasukan bola sepak kebangsaan Jordan. 

Beliau dan rakan skuad semasanya berjaya mendapatkan pingat perak dalam temasya Piala Asia AFC 2023.

## Kerjaya kelab

### Selangor F.C.

Pada 18 Disember 2021, Yazan secara rasmi menyertai kelab Liga Super Malaysia, Selangor bersama dengan rakan sepasukan kebangsaan Baha' Abdel-Rahman untuk musim 2022. Walau bagaimanapun, kontraknya tamat atas persetujuan bersama dengan Selangor FC pada 3 Oktober 2023 selepas insiden kad merah akibat menendang pengadil Hasrol Amir sewaktu separuh akhir kedua Piala Malaysia 2023 menentang Terengganu F.C. di Stadium Petaling Jaya pada tarikh 24 September 2023. 

Merujuk kepada Akta 51, perkara 1 (a) dan Akta 59 mengenai tatatertib bola sepak di Malaysia, Yazan diberi hukuman penyekatan seumur hidup daripada terlibat segala aktiviti bola sepak di Malaysia oleh Persatuan Bola Sepak Malaysia (FAM) dan rasmi sejak 20 November 2023.https://www.sinarharian.com.my/article/635518/berita/sukan/yazan-digantung-seumur-hidup https://www.nst.com.my/sports/football/2023/11/980459/yazan-gets-lifetime-ban-malaysian-football-five-others-suspendedhttps://www.thestar.com.my/sport/football/2023/11/20/jordanian-centreback-yazan-al-arab-banned-from-malaysian-football-after-referee-assault

### FC Seoul
Yazan mula menyertai FC Seoul dengan kontrak perpindahan bebas dari Muaither SC pada 16 Julai 2024. Penampilan perdananya ialah pada perlawanan Liga 1 K menentang Pohang Steelers. Yazan tampil penuh 90 minit dan mengawal pertahanan kelabnya. Perlawanan berakhir dengan mata 2–1 kemenangan ke atas FC Seoul. Tiga bulan sejak menyertai kelab baharunya, Yazan Abu Al Arab, Jesse Lingard dan Stanislav Iljutcenko ditakrifkan sebagai tiga pemain FC Seoul Terbaik di bulan September.

## Perangkaan antarabangsa

### Antarabangsa

## Pencapaian
**Jordan**
*Naib juara Piala Asia AFC: 2023

**Individual**
*Pasukan Kebangsaan Terbaik di Piala Asia: 2023
* Pemain Bulanan Terbaik FC Seoul: September 2024

## Rujukan

## Pautan luar
* 
*
Hotel tumpangan

Di Filipina, **hotel tumpangan** () atau **hotel pensyen** () agak berbeza daripada rumah tumpangan atau pensyen. Hotel tumpangan biasanya bukan rumah penginapan, tetapi hotel sebenar. Hotel tumpangan menyediakan bilik tanpa atau sedikit kemudahan. Mereka biasanya mempunyai bilik mandi peribadi dengan pancuran mandian.

Hotel tumpangan biasanya mempunyai unit penyaman udara tingkap, tetapi lorong dan kawasan lain hotel biasanya disejukkan hanya oleh kipas. Sesetengah hotel tersebut, terutamanya di kawasan pantai, hanya menyediakan kipas siling untuk penyejukan. Kadar untuk hotel tumpangan adalah jauh lebih rendah daripada hotel kelas pertengahan. Kadar antara P350 hingga P1800 semalam, atau sekitar AS$6–AS$35.

Hotel tumpangan juga wujud di Eropah. Hotel tumpangan Eropah mungkin menawarkan katil di dalam bilik yang dikongsi dengan orang lain dan bilik mandi mungkin adalah katil bersama.

## Rujukan
Agama di Emiriah Arab Bersatu

Islam adalah agama rasmi dan majoriti di Emiriah Arab Bersatu, yang dianuti oleh kira-kira 76% penduduk. Keluarga pemerintah Al Nahyan dan Al Maktoum berpegang kepada Islam Sunni dari mazhab Maliki. Ramai pengikut mazhab Hanbali Islam Sunni terdapat di Sharjah, Umm al-Quwain, Ras al-Khaimah dan Ajman. Pengikut mereka termasuk keluarga pemerintah Al Qasimi. Agama lain yang diwakili di negara ini termasuk Kristian, Hindu, Buddha, Yahudi, dan Sikh diamalkan oleh bukan warganegara.

## Lihat juga

* Islam di Emiriah Arab Bersatu

## Rujukan
Sungai Sikup

**Sungai Sikup** () ialah sebatang sungai di Daerah Selangau, dalam negeri Sarawak, Malaysia. Sungai ini terletak di dalam zon pentadbiran Bahagian Sibu dan juga merupakan cabang sungai kepada Sungai Selangau. Ia terletak kira-kira  ke arah timur dari ibu negara Malaysia, Kuala Lumpur.

## Sejarah
Sungei Sikup merupakan ejaan lapuk bahasa Melayu bagi sungai ini iaitu Sungai Sikup yang digunakan sebelum tahun 1972. Nama sungai ini pertama kali dipaparkan dalam peta terbitan *Directorate of Overseas Surveys Great Britain* dan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Sarawak & Sabah 1:50,000* siri T735 yang diterbitkan pada tahun 1960-an. Sungai Sikup dimasukkan ke dalam pangkatan data geografi GeoNames pada 29 Julai 2023, dengan pengenal pasti dalam GeoNames iaitu 12547383.

## Bentuk fizikal
Sungai Sikup berpunca di kawasan perhutanan sekunder yang pamah di dalam Hutan Simpan Selangau di Daerah Selangau, Sarawak. Punca bagi Sungai Sikup terletak di Bukit Sinang, kira-kira 890 meter ke arah barat daya dari Rumah Nyami. Sungai ini mengalir ke arah barat laut untuk mendekati muaranya di Sungai Sakup. Sungai ini akan bercamtum dengan Sungai Sakup, iaitu anak sungai kepada Sungai Selangau sebagai penamat Sungai Sikup. Muara bagi Sungai Sikup terletak 1.2 kilometer ke arah timur-tenggara dari Rumah Antalai, Daerah Selangau. 

Sungai Sikup mengalir sepanjang kira-kira  daripada hulu sungai sehingga hilir sungainya. Punca bagi Sungai Sikup terletak di ketinggian di antara  dari atas paras laut tidak jauh daripada puncak bagi Bukit Sinang manakala muara sungai bagi Sungai Sikup pula terletak di ketinggian di antara  dari atas paras laut.

## Bentuk lembangan
Sungai Sikup merupakan sebahagian daripada sistem lembangan Batang Mukah yang terletak di dalam Bahagian Sibu. Sungai Sikup juga merupakan anak sungai kepada Sungai Sakup yang mengalir ke Sungai Selangau. Kedudukan sungai ini terletak di antara Kuala Sungai Sakup dan Sungai Susan. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Sikup. Kawasan lembah Sungai Sikup dilitupi dengan kawasan perhutanan. Kawasan petempatan manusia yang berekatan dengan Sungai Sikup ialah Rumah Umban, Rumah Nyami, dan Rumah Antalai.

### Anak sungai
Dalam peta topografi siri DNMM5201 yang diterbitkan oleh Jabatan Ukur dan Pemetaan Malaysia (JUPEM), tiada sungai yang didapati bermuara di Sungai Sikup.

## Lihat juga
* Sungai Susan, anak sungai Sungai Sakup berikutnya menuju ke hulu sungai

## Rujukan
Sarcophyte

***Sarcophyte*** ialah genus tumbuhan berbunga yang tergolong dalam keluarga Balanophoraceae.

Julat tempatannya ialah Ethiopia ke selatan Afrika.

## Spesies
Spesies:

**[[Sarcophyte piriei]]* 
**[[Sarcophyte sanguinea]]* 

## Rujukan
Bdallophytum

***Bdallophytum*** ialah genus tumbuhan benalu dengan lima spesies yang digambarkan. Ia menjadi benalu pada akar genus *[[Bursera]]*, semacam *[[Bursera simaruba]]*. Genus ini endemik di Neotropika.

Ia sebelum ini ditempatkan dalam *[[Rafflesiaceae]]*, namun sekarang ditempatkan dalam keluarga Cytinaceae, bersama satu-satunya genus lain *[[Cytinus]]*. Sesetengah spesies *Bdallophytum* pada satu masa dianggap tergolong dalam genus yang kedua ini. *Bdallophytum* ini berumah dua.

## Nama
Nama genus ini agaknya terbit daripada Yunani Kuno *bdell-* "lintah" dan *phyton* "tumbuhan". Ia kemudian disalah eja menjadi *Bdallophyton* oleh Eichler, dan sinonim ini pun sering dipakai.

## Spesies
* *[[Bdallophytum americanum]]*
* *[[Bdallophytum andrieuxii]]*
* *[[Bdallophytum bambusarum]]*
* *[[Bdallophytum ceratantherum]]*
* *[[Bdallophytum oxylepis]]*

## Rujukan

## Bacaan lanjut
*  (2004): Phylogenetic inference in Rafflesiales: the influence of rate heterogeneity and horizontal gene transfer. *BMC Evolutionary Biology* **4**: 40. 

*  (2006): The holoparasitic endophyte *Bdallophyton americanum* affects root water conductivity of the tree *Bursera simaruba*. *Trees - Structure and Function* **21**(2): 215–220.
Orbea (tumbuhan)

***Orbea*** ialah genus tumbuhan berbunga keluarga Apocynaceae yang sulung kali diterangkan selaku genus pada 1812. Ia tempatan di Afrika dan Semenanjung Tanah Arab.

## Spesies
Berikut spesies yang diterima oleh Plants of the World Online setakat Februari 2023:

## Rujukan
Hydnora

***Hydnora*** ialah kumpulan tumbuhan benalu yang diterangkan selaku genus pada 1775. Ia tempatan di Afrika, Madagaskar, dan Semenanjung Tanah Arab. *Hydnora* mendebunga melalui mimikan tapak seperinduk. Ini kaedah pendebungaan yang mana tumbuhan membebaskan bau yang menarik perhatian serangga, agar tumbuhan boleh memerangkap serangga dan membenarkannya membawa debunga lalu ia dapat mendebungakan *Hydnora* lain.

## Spesies
Spesies berikut disenaraikan dalam genus *Hydnora*:
* *[[Hydnora abyssinica]]* A.Br.
* *[[Hydnora africana]]* Thunb.
* *[[Hydnora arabica]]* Bolin & Musselman
* *[[Hydnora esculenta]]* Jum. & H.Perrier
* *[[Hydnora sinandevu]]* Beentje & Q.Luke
* *[[Hydnora triceps]]* Drège & E.Mey.
* *[[Hydnora visseri]]* Bolin, E.Maass, & Musselman

## Rujukan
Stapelia

***Stapelia*** ialah genus tumbuhan sukulen berbatang yang tumbuh rendah tanpa duri, lebih banyak dari Afrika Selatan dengan beberapanya dari belahan lain Afrika. Beberapa spesies Asia dan Amerika Latin awalnya dimasukkan namun kesemuanya  telah dipindahkan ke genus lain. Bunga spesies tertentu, yang paling ketara *[[Stapelia gigantea]]*, boleh mencapai 41&nbsp;cm (16&nbsp;inci) garis pusat apabila kembang sepenuhnya. Kebanyakan bunga *Stapelia* tampak berbulu dan mengeluarkan bau daging reput apabila mekar.

## Spesies
31 spesiesnya diterima:

;Nama yang tidak ditempatkan
* *[[Stapelia × dejecta]]* 
* *[[Stapelia fuscopurpurea]]* 
* *[[Stapelia × massonii]]* 
* *[[Stapelia × multiflora]]* 
* *[[Stapelia × multiflora]]* 
* *[[Stapelia × plantii]]* 

;Spesies yang awalnya dimasukkan
sekarang dipindahkan ke genus lain (*[[Angolluma]], [[Brachystelma]], [[Caralluma]], [[Duvalia]], [[Echidnopsis]], [[Gonolobus]], [[Hoodia]], [[Hoya (tumbuhan)|Hoya]], [[Huernia]], [[Monolluma]], [[Orbea (tumbuhan)|Orbea]], [[Orbeopsis]], [[Pachycymbium]], [[Piaranthus]], [[Quaqua]], [[Stapelianthus]], [[Tromotriche]], [[Tridentea]], [[Triplosperma]]*)

## Rujukan
Demografi Emiriah Arab Bersatu

Ciri demografi Emiriah Arab Bersatu (UAE) termasuk kepadatan penduduk, statistik penting, data imigresen dan emigrasi, etnik, tahap pendidikan, agama yang diamalkan dan bahasa yang digunakan dalam UAE.

## Pautan luar
Kebudayaan Sudan Selatan

**[[Budaya|Kebudayaan]] [[Sudan Selatan]]** merangkumi agama, bahasa, kumpulan etnik, makanan, dan tradisi lain penduduk negara moden Sudan Selatan, serta penduduk kawasan bersejarah di selatan Sudan.

## Masyarakat
Kebanyakan orang Sudan Selatan mengekalkan teras budaya tempatan mereka, walaupun semasa dalam buangan atau diaspora. Budaya tradisional sangat dijunjung tinggi dan tumpuan besar diberikan untuk mengetahui asal usul etnik dan bahasa seseorang. Walaupun bahasa yang biasa digunakan ialah Arab Juba dan Inggeris, terdapat rancangan untuk memperkenalkan bahasa Kiswahili kepada penduduk untuk memperbaiki hubungan negara dengan negara jiran Afrika Timur.

## Pautan luar
Darjat-darjat masyarakat Eropah lama

Masyarakat-masyarakat Kristian Eropah dalam sistem feudal dibahagikan kepada darjat-darjat tersendiri semenjak Abad Pertengahan sampai ke Awal Zaman Moden.

Tatanan ini menjadi asas kepada dewan-dewan peringkat rendah dan tinggi yang didirikan dalam sesebuah badan perundangan seperti parlimen.

## Kelaziman

### Di Perancis
Masyarakat Perancis diperintah *[[Ancien Régime]]* sepanjang Zaman Pertengahan sampai ke Revolusi Perancis kepada tiga *état* (turunan kata Latin *statu* "kedudukan, keadaan"):

* **Darjat Pertama** (*Premier état*, *First Estate*): golongan paderi, uskup, abbas, dan rahib (*clergé,* juga *oratores* "pendoa") dalam Gereja Katolik
* **Darjat Kedua** (*Deuxieme état, Second Estate*): golongan bangsawan selain kerabat diraja (*noblesse*, juga: *bellatores* "petarung")
* **Darjat Ketiga** (*Tiers état*, *Third Estate*): lebih 98% penduduk Perancis terdiri dari petani (*paysans*) pedalaman dan pekerja (*travailleurs*) bandar serta pedagang saudagar (''bourgeoisie'')

### Di Rusia
Kanun Undang-Undang Empayar Rusia 1832 membahagikan lapisan masyarakatnya kepada lima darjat:

* darjat bangsawan (дворянство *dvoryanstvo*) diduduki orang bernama (дворя́не *dvoryane*)
* darjat agamawan (духовенство *dukhovyenstvo*) diduduki paderi (свяще́нник *svjasycénnik*) dan diakon (диаконы *diakony*) Gereja Ortodoks Rusia
* darjat saudagar (купечество *kupecestvo*) yang dilepaskan dari cukai banci dan hukuman jenayah
* darjat petani (крестьянство *krest'yanstvo*) yang dikenakan cukai

Warga miskin yang tidak bertanah dibiarkan tidak tercakup dalam lapisan darjat yang ada sekaligus tiada hak politik sendiri.

### Di Portugal
Kerajaan Portugal bertakhta ke atas tiga darjat utama (*estado*):

* Darjat Pertama (*O Primeiro Estado*) diduduki paderi (*clero*)
* Darjat Kedua (*O Segundo Estado*) diduduki bangsawan (*nobreza*)
* Darjat Ketiga (*O Terceiro Estado*) diduduki rakyat jelata (*povo*)

## Rujukan

;
; Sumber

* 

## Bacaan lanjut

* Steven Kreis lecture on "The Origins of the French Revolution"
* Notes on France and the Old Regime 
* Giles Constable. “The Orders of Society”, chap. 3 of *Three Studies in Medieval Religious and Social Thought*. Cambridge–New York: Cambridge University Press, 1995, pp.&nbsp;249–360.
* Bernhard Jussen, ed. *Ordering Medieval Society: Perspectives on Intellectual and Practical Modes of Shaping Social Relations*. Trans. by Pamela Selwyn. Philadelphia: University of Pennsylvania Press, 2001.
* Jackson J. Spielvogel, *Western Civilization*, West Publishing Co. Minneapolis, 1994 for the English-language version of the quote from Abbé Sieyès, quoted at http://www.magnesium.net/~locutus/work/eurohist2.htm.
* http://vdaucourt.free.fr/Mothisto/Sieyes2/Sieyes2.htm for French-language original of this quotation.
* Michael P. Fitzsimmons, *The Night the Old Regime Ended: August 4, 1789 and the French Revolution*, Pennsylvania State University Press, 2003. , quoted and paraphrased at https://web.archive.org/web/20041204105931/http://www3.uakron.edu/hfrance/reviews/crubaugh.html.

## Pautan luar

*
Gabungan Indonesia Maju (2024)

**Koalisi Indonesia Maju** (**KIM**), dahulunya Koalisi Kebangkitan Indonesia Raya (KKIR), ialah perikatan parti politik yang ditubuhkan oleh tiga parti politik Koalisi Indonesia Maju – Partai Gerakan Indonesia Raya (Gerindra), Partai Kebangkitan Bangsa (PKB) dan Partai Bulan Bintang (PBB) – dalam menghadapi pilihan raya presiden Indonesia 2024.

## Latar belakang
Pada 13 Ogos 2022, Gerindra dan PKB menandatangani piagam deklarasi untuk merasmikan pembentukan perikatan pada acara penutupan Rapat Pimpinan Nasional Partai Gerakan Indonesia Raya. Kedua-dua anggota menyepakati bahawa pasangan calon Presiden dan Wakil Presiden bagi perikatan akan ditentukan oleh Ketua Umum kedua-dua parti bersama-sama.

Pada 24 Januari 2023, kedua-dua parti secara rasmi membuka Sekretariat Bersama yang dirasmikan oleh kedua-dua Ketua Umum.

## Bakal Calon
### Dicadangkan

**Calon Presiden RI 2024–2029**
* Prabowo Subianto, Menteri Pertahanan dan Ketua Umum Partai Gerindra. 
**Calon Wakil Presiden RI 2024–2029**
* Muhaimin Iskandar, Wakil Ketua DPR RI dan Ketua Umum Partai Kebangkitan Bangsa.
* Erick Thohir, Menteri BUMN dan Ketua Umum PSSI.
* Yusril Ihza Mahendra, Ketua Umum Partai Bulan Bintang

## Parti anggota

## Lihat juga

* Koalisi Perubahan untuk Persatuan

## Rujukan

## Pautan luar

* Situs web resmi Gerindra
* Situs web resmi PKB
* [Https://partaibulanbintang.or.id/ Situs web resmi PBB] 
*
Noor Al-Rawabdeh

**Noor Al-Deen Mahmoud Ali Al-Rawabdeh** (; lahir pada 24 Februari 1997) ialah pemain bola sepak profesional Jordan yang bermain sebagai pemain tengah untuk Selangor dalam Liga Super Malaysia. Dia mewakili pasukan kebangsaan Jordan.

## Kerjaya antarabangsa
Al-Rawabdeh membuat penampilan perdana untuk pasukan kebangsaan Jordan dalam perlawanan Kejohanan WAFF 2019  Kuwait dengan keputusan1–1 pada 8 Ogos 2019.

### Perangkaan Antarabangsa

## Pencapaian
**Al-Muharraq**
* Piala AFC: 2021
* Piala FA Bahrain: 2021

**Al-Jazeera**
* Piala FA Jordan: 2017–18

## Rujukan

## Pautan luar
* 
* 
* https://www.utusan.com.my/terkini/2023/03/selangor-pesta-gol-ratah-kuching-city/
Keputusan pilihan raya negeri Selangor 2023

Laman berikut ialah laman jadual **keputusan [[pilihan raya negeri Selangor 2023]]**.

## Jumlah Pengundi Yang Keluar Mengundi

## Keputusan
Keputusan pilihan raya negeri Malaysia 2023 mengikut negeri

## Rujukan
Keputusan pilihan raya negeri Pulau Pinang 2023

Laman berikut ialah laman jadual **keputusan [[pilihan raya negeri Pulau Pinang 2023]]**.

## Jumlah Pengundi Yang Keluar Mengundi
}

## Keputusan

## Rujukan
Keputusan pilihan raya negeri Terengganu 2023

**Keputusan pilihan raya negeri Terengganu 2023** diumumkan oleh Suruhanjaya Pilihan Raya selepas selesai urusan pengiraan undi bagi pilihan raya negeri Terengganu 2023. Ia menyaksikan pertandingan 32 kerusi Dewan Undangan Negeri Terengganu dengan calon-calon terdiri daripada Perikatan Nasional (32 orang), Barisan Nasional (27 orang), Pakatan Harapan (5 orang), Ikatan Demokratik Malaysia (seorang) dan calon BEBAS (seorang).

## Keputusan
Keputusan pilihan raya negeri Malaysia 2023 mengikut negeri

## Keputusan

## Rujukan
Agama di Sudan

Dominan **agama di [[Sudan]]** ialah Islam yang dianuti oleh sekitar 90.7% penduduk negara itu. Kristian ialah kepercayaan minoriti terbesar di negara yang menyumbang kira-kira 5.4% daripada populasi. Sebilangan besar penduduk penganut kepercayaan tradisional juga hadir.

Kerajaan Nubia purba pada zaman moden Sudan adalah kubu Kristian Koptik, tetapi semakin terancam oleh perkembangan Islam dari abad ke-7 dan seterusnya, dengan kerajaan paling selatan ini, Alodia, bertahan sehingga 1504. Walau bagaimanapun, orang asli Kristian Koptik Nubia terus membentuk sebahagian besar penduduk kawasan itu sehingga abad kesembilan belas, apabila hampir semua daripada mereka telah memeluk Islam secara paksa di bawah Negara Mahdist. Agama Kristian telah diperkenalkan semula ke negara ini melalui mubaligh Eropah pada awal abad ke-20.

## Lihat juga

* Islam di Sudan

## Rujukan
Air lembut

**Air lembut** ialah air yang mempunyai kepekatan kalsium karbonat dan ion lain yang agak rendah. Ia mengandungi kurang daripada 85.5 bahagian per juta kalsium karbonat.

Air yang mudah berbuih dengan sabun dipanggil atau dikenali sebagai air lembut.Ia menerangkan tentang air yang mengandungi sedikit atau tiada mineral seperti ion kalsium (Ca) atau magnesium (Mg). Istilah ini biasanya relatif kepada air liat, yang mengandungi sejumlah besar ion tersebut.

Air lembut kebanyakannya berasal dari sumber gambut atau batu igneus, seperti granit tetapi mungkin juga berasal dari sumber batu pasir, kerana batuan sedimen tersebut biasanya rendah kalsium dan magnesium.

Air liat mungkin lebih baik untuk jantung daripada air lembut. Ion kalsium (Ca) dan magnesium (Mg)nya mungkin merupakan makanan tambahan untuk sesetengah orang.

Kelemahan utama air liat ialah ia memendapkan kalsium karbonat pada paip, terutamanya paip air panas. Ini dipanggil "pembentukan skala". Ia boleh menyebabkan paip tersumbat dan mengurangkan kecekapan dandang. Selain itu, sabun dan detergen tidak berfungsi dengan baik dalam air liat. Kesan ini meningkat apabila keliatan meningkat.

## Rujukan
Keputusan pilihan raya negeri Kelantan 2023

**Keputusan pilihan raya negeri Kelantan 2023** akan diumumkan oleh Suruhanjaya Pilihan Raya selepas selesai urusan pengiraan undi bagi pilihan raya negeri Kelantan 2023. Ia menyaksikan pertandingan 45 kerusi Dewan Undangan Negeri Kelantan dengan calon-calon terdiri daripada Perikatan Nasional (45 orang), Barisan Nasional (31 orang), Pakatan Harapan (14 orang), Parti Rakyat Malaysia (seorang) dan calon-calon BEBAS (5 orang).

## Keputusan

## Rujukan
Agama di Sudan Selatan

Kekristianan ialah agama yang paling banyak dianuti di Sudan Selatan, dengan minoriti ketara penganut kepercayaan tradisional dan Islam.

Presiden Salva Kiir, seorang Katolik, semasa berucap di Katedral Saint Theresa di Juba, menyatakan bahawa Sudan Selatan akan menjadi sebuah negara yang menghormati kebebasan beragama. Anggaran bahagian relatif penganut agama tradisional Afrika dan Kristian adalah berbeza-beza. Kajian 2019 mendapati bahawa penganut Protestan melebihi penganut Katolik di Sudan Selatan.

## Lihat juga

* Islam di Sudan Selatan

## Rujukan

## Sumber
*
Pilihan raya kecil Pulai 2023

**Pilihan raya kecil Parlimen Pulai 2023** ialah pilihan raya kecil kedua selepas pilihan raya umum Malaysia ke-15 yang diadakan pada 9 September 2023. 

Menurut undang-undang Malaysia, kekosongan kerusi Dewan Rakyat perlu diisi dalam tempoh 60 hari selepas kekosongannya, iaitu sebelum 23 September 2023. 

Pilihan raya ini diadakan berikutan kematian penyandangnya, Salahuddin Ayub yang meninggal dunia pada 23 Julai 2023. Berikutan itu juga, DUN Simpang Jeram yang disandang turut kosong dan perlu diadakan pilihan raya kecil.

Calon Pakatan Harapan, Suhaizan Kayat menang dalam pilihan raya ini.

## Tarikh penting

## Keputusan

### Keputusan pilihan raya lepas (2022)

### Keputusan penuh (2023)

## Nota


## Rujukan
Pisang masak hijau

**Pisang masak hijau** atau **pisang embun lumut** ialah kultivar pisang triploid dari Malaysia. Ia anggota Subkumpulan Cavendish yang penting secara komersial. Ia kultivar pisang yang terkenal di Asia Tenggara dan Hindia Barat. Ia disebut **pisang ambon lumut** di Indonesia.

Ia turut dipanggil dengan meluas (dan salah) sebagai **Lacatan** di Amerika Latin dan Hindia Barat, tapi jangan dikelirukan dengan kultivar Lakatan Filipina. Nama umum lain termasuk *monte cristo*, *giant fig*, *bungulan*, dan *mestiça*, antara lain.

## Rujukan
Prasasti Tembaga Laguna

**Sekeping luh [[tembaga]] bersurat** ditemukan seorang buruh yang melombong pasir di muara sungai Lumbang di Wawa, Lumban, Laguna, tengah pulau Luzon utara rantau Filipina. Prasasti ini didapati bertulis dalam bahasa Melayu Kuno dengan campuran banyak kata dari bahasa Sangsakerta, bahasa Jawa Kuno, dan bahasa Tagalog Kuno, kesemuanya ditulis dengan aksara Kawi. Tulisannya diterjemahkan oleh Antoon Postma, seorang ahli antropologi berbangsa Belanda yang mengkaji masyarakat Mangyan selatan Mindoro.

## Pembuatan
Petukangan prasasti tembaga ini agak berbeza pembuatannya apabila dibandingkan dengan objek sejenis dan sezaman di Jawa: huruf-huruf pada keping Laguna ditatah langsung pada permukaan loh, sedangkan loh-loh di Jawa ditulis apabila dipanaskan menjadi lembut.

## Isi
Isi prasasti ini mengenai pernyataan pembebasan hutang emas terhadap seseorang bernama Namwaran. Di dalamnya juga menyebutkan sejumlah nama tempat di sekitar Filipina (Tondo, Pila, dan Pulilan), serta menyebut nama "Mdan" (kemungkinan besar Kerajaan Medang di Jawa), serta beberapa tempat yang belum boleh dipastikan seperti "Dewata". Prasasti ini menjadi petunjuk mengenai adanya pengaruh Kerajaan Medang di Pulau Luzon pada awal abad ke-10. Sekarang dokumen ini tersimpan di Muzium Negara Filipina.

## Penerjemahan

## Nota kaki

## Rujukan

## Pautan luar

*  http://www.bibingka.com/dahon/lci/lci.htm Hector Santos' A Philippine Document from 900 A.D.]
*  Paul Morrow's The Laguna Copperplate Inscription 
*  Kawi-Philippines Laguna Copperplate Inscription
Pisang lemak manis

**Pisang lemak manis** atau **pisang empat puluh hari** ialah kultivar pisang *[[Musa acuminata]]* diploid yang berasal dari Filipina. Ia pisang yang sangat kecil dan gempal, yang terkenal kerana manisnya yang luar biasa seperti semua pisang yang tergolong dalam kumpulan kultivar AA.

## Rujukan
Sate pisang

**Sate pisang**, **pisate** atau ***bananacue*** ialah makanan kudap  dan makanan jalanan yang terkenal di Filipina. *Bananacue* ialah lakuran bagi *banana* dan *barbecue*, yang mana dalam bahasa Inggeris Filipina merujuk pada daging yang dimasak dengan gaya menyamai sate.

## Penerangan
Sate pisang dibuat dengan pisang goreng jeluk yang disalut dalam gula perang bersira. Pisang yang dipakai untuk resipi ini adalah pisang nipah, yang sangat umum dipakai dalam masakan di Filipina. Ia selalunya 
dicucuk pada batang buluh, dan dijual di jalanan. Batang pencucuk hanyalah untuk memudahkan sajian dan santapan, namun hidangan ini tidak dimasak pada pencucuk (berlawanan dengan *[[ginanggang]]*).

## Lihat juga
* Pisang goreng
* Pisang bakar

## Catatan

## Rujukan
Pisang Ceylon

**Pisang Ceylon**, turut dikenali sebagai **pisang keling**, ialah kultivar pisang kacukan triploid AAB yang ditanam meluas. Ia merupakan jenis pisang yang paling penting di India. Ia turut ditanam di Semenanjung, Thailand, Burma dan Sri Lanka.

## Rujukan
Ismail Ghani

**Hj Ismail Bin Ghani** adalah seorang ahli politik Malaysia yang terlibat secara aktif dalam arena politik dan masyarakat. Beliau dilahirkan pada 1 Januari 1954 di Besut, Terengganu. Beliau memiliki latar belakang keluarga sebagai seorang anak desa dengan tiga adik beradik. Hj Ismail Bin Ghani telah berkahwin dan mempunyai tiga orang anak, dua lelaki dan satu perempuan, yang kesemua anaknya kini telah memiliki kerjaya sendiri.

## Pendidikan
Hj Ismail Bin Ghani mendapat pendidikan awal di sekolah rendah dan menengah di Pasir Puteh, Kelantan. Setelah itu, beliau melanjutkan pelajaran di Universiti Malaya (UM) dan memperoleh Ijazah Sarjana Ekonomi Gunaan (B. Econ) dari Universiti tersebut.

## Kerjaya
Sebelum terlibat dalam bidang politik, Hj Ismail Bin Ghani memulakan kerjaya sebagai Pegawai Pembangunan Keusahawanan di MARA, Kuala Lumpur. Beliau juga pernah menjadi Pegawai Tadbir Negeri di Kelantan sebelum bersara dari jawatan tersebut. Selain itu, beliau juga pernah menjadi seorang guru.

## Penglibatan politik
Hj Ismail Bin Ghani adalah seorang tokoh politik yang aktif dan telah memegang pelbagai jawatan dalam arena politik. Beliau pernah menjadi calon pada Pilihan Raya Umum ke-14 (PRU14) bagi Pakatan Harapan dengan menggunakan lambang Parti Keadilan Rakyat (PKR) di DUN N.21 Pantai Irama Bachok, Kelantan. Selain itu, beliau juga pernah menjadi Timbalan Pengerusi Kawasan AMANAH Bachok. Di peringkat negeri, Hj Ismail Bin Ghani telah mengambil alih jawatan sebagai Bendahari Parti Amanah Negara Negeri Kelantan, yang menunjukkan penglibatannya dalam struktur kepimpinan parti.

## Penglibatan Luar Politik
Selain daripada terlibat dalam politik, Hj Ismail Bin Ghani turut mengambil bahagian dalam beberapa Pertubuhan Bukan Kerajaan (NGO). Beliau menjadi Pengerusi Persatuan Ibu Bapa dan Guru (PIBG) Sekolah Kebangsaan Tangok, Bachok. Selain itu, beliau juga aktif dalam NGO Peduli Rakyat Kelantan, Yayasan Jantung Kelantan, dan menjabat sebagai Penaung Persatuan Seni Silat (Bima Sakti Kelantan).

## Anugerah dan Penghargaan
Hj Ismail Bin Ghani telah dihargai dengan anugerah AMN (Anggota Darjah Kebesaran Mahkota Negara) daripada Persekutuan Malaysia sebagai pengiktirafan atas sumbangan dan jasa beliau dalam masyarakat.
Rushdan Mustafa

Haji **Rushdan Mustafa** (lahir 27 Oktober 1963) ialah seorang ahli politik di Malaysia berasal dari Kelantan. Beliau ialah Ketua Parti Amanah Negara Kawasan Pasir Mas sejak 2019.

## Latar belakang
Rushdan dilahirkan pada 27 Oktober 1963 di Pasir Mas, Kelantan. Beliau telah melanjutkan pendidikan di Universiti Malaya, dan memperoleh ijazah sarjana muda.

## Kerjaya
Sebelum terlibat dalam politik, Rushdan ialah seorang guru. Kemudian beliau telah meninggalkan kerjaya tersebut dan melibatkan diri dalam arena politik dengan menyertai UMNO sehingga tahun 1998. Kini, beliau berkhidmat dalam beberapa jawatan penting dalam Parti Amanah Negara, termasuk sebagai Setiausaha PH Kelantan, Naib I Amanah Kelantan, dan Ketua Amanah Kawasan Pasir Mas.

Rushdan juga merupakan seorang aktivis masyarakat dan terlibat dalam beberapa pertubuhan bukan kerajaan (NGO). Beliau adalah Pengerusi Pertubuhan Salam Dunia dan Setiausaha Pertubuhan Pilihan Rakyat Kelantan. Penglibatan beliau dalam NGO menunjukkan komitmen beliau dalam membantu rakyat miskin dan yang memerlukan.

## Penglibatan politik
Rushdan telah mengambil bahagian secara aktif dalam politik dan memegang beberapa jawatan penting dalam Parti Amanah Negara. Beliau merupakan Setiausaha Pakatan Harapan Kelantan, Naib I AMANAH Kelantan, dan Ketua AMANAH Kawasan Pasir Mas. Penyertaan beliau dalam politik menunjukkan kesungguhan dan semangatnya untuk memperjuangkan kepentingan rakyat dan masyarakat di kawasan yang beliau wakili.

### Keputusan pilihan raya

## Rujukan
Pisang kelat jambi

**Pisang kelat jambi** ialah kultivar pisang kacukan triploid AAB yang banyak ditanam di Brazil, India, Hawaii, Cameroon, dan Australia.

## Rujukan
Pisang jari buaya

**Pisang jari buaya** ialah kultivar pisang diploid AA yang banyak ditanam. Ia ialah kultivar pisang yang berasal dari Malaysia.

## Rujukan